**Rendkívül sikeres első negyedévet zárt a Ford Magyarországon, a Ford ismét a legkedveltebb autómárka hazánkban**

* 2017-os első negyedévében 28642 új személyautót és kishaszonjárművet regisztráltak Magyarországon, ami 17 százalék feletti növekedés az elmúlt év hasonló időszakához képest. Ebből a Ford 3623 darabos eredményével, 12,65 százalékos első negyedéves részesedéssel ismét megszerezte a piaci elsőséget
* A Ford rendkívül sikeres március hónappal, 1589 darabos értékesítéssel, 13,56 százalékos piacrészesedéssel zárta az első negyedévet
* A márciusi Ford sikerhez kiemelkedően járult hozzá a Fiesta töretlen népszerűsége, a modell 40 éves történetének legmagasabb havi Fiesta értékesítési számait érte el a Ford márkakereskedői hálózat Magyarországon.
* A Ford haszongépjárművek iránti töretlen és egyre növekvő a kereslet, melynek eredményeként a Ford az első negyedévben 1288 darabbal 21 százalékos részesedéssel, a legközelebbi versenytárs eredményét messze túlszárnyalva zárt az élen.

**Budapest 2017. április 4.**

Kimagaslóan magas értékesítési számokat elérve rendkívül sikeres március hónappal zárta az első negyedévet hazánkban a Ford: a múlt hónapban Magyarországon gazdára találó 1589 új Ford 13,5%-os piaci részesedést jelent a magyarországi személyautó és haszongépjármű piacon, ami ismét a képzeletbeli dobogó legfelső fokára repítette a márkát.

.

**Fiesta – 40 éves történelem**

Vásárlóink túlnyomó részének még mindig nagyon tetszik a most kifutó Fiesta dinamikus dizájnja; többek közt ez lehet az oka, hogy a Fiesta még 7 év után is szegmensének egyik legnépszerűbb modellje,” vélekedik Szamosi Viktor a Ford Magyarország ügyvezetője

A Fiesta a globális autóipar egyik legkultikusabb modellje, hiszen az első típusváltozat 41 évvel ezelőtti, 1976-os megjelenése óta több, mint 18 millió Fiesta talált gazdára világszerte. A Fiesta immár zsinórban négy éve Európa legkelendőbb kisautója, és az elmúlt hétből hat évben ez volt a második legnagyobb darabszámban értékesített autó.

„A jelenlegi, még korlátozott számban kapható Fiestát idén nyáron váltja az immár nyolcadik generációs, vadonatúj Fiesta, mely a világ legfejlettebb technológiájú kisautója lesz és négy eltérő egyéniségű modellváltozattal érkezik júliusban a magyarországi márkakereskedésekbe” - tette hozzá Dalos Attila a Ford kereskedelmi igazgatója.

**Mobilitás és kiszámíthatóság**

„A Ford filozófiája szerint azonban a vásárlók meggyőzéséhez és megtartásához a friss modellpalettánál több kell. Folyamatosan dolgozunk újszerű és komplex szervizajánlatokon, örvendetes tény, hogy Európában is elismert márkakereskedői szervizhálózatunk továbbra is kiemelkedően teljesít, és áll a Ford vásárlók rendelkezésére. A növekvő újautó értékesítés közvetlen pozitív hatással van a szervizforgalomra is: 2017. év első negyedévében mintegy 8.4%-kal nőtt az elvégzett szerviz műveletek száma márkaszervizeinkben” – mondta el Szabó Norbert, a Ford Magyarország aftersales igazgatója.

„A 47 tagú Ford márkaszerviz hálózat az egyik legerősebb és legnagyobb kapacitással rendelkezik ma Magyarországon. A márka azonban nemcsak a hagyományos szervizszolgáltatások terén nyújt megbízható minőséget, hanem széleskörű kiegészítő szolgáltatásokkal is igyekszik kiszolgálni ügyfelei mobilitás igényét. Emellett fontosnak tartjuk, hogy kiszámíthatóvá és tervezhetővé tegyük ügyfeleink számára a szervizköltségeket, ezért került első lépcsőként bevezetésre a Ford Fix Ár program, mely transzparens költségeket ígér a Fordok kötelező éves átvizsgálásához, így az ügyfeleket nem érheti váratlan meglepetés.” – teszi hozzá a szakember.

**A haszongépjármű piac**

Idei év első három hónapjában a személygépkocsik össz. értékesítése 17,2 százalékos növekedést mutatott, azonban a kishaszongépjármű értékesítésben összpiaci szinten egy közel 10 százalékos visszaesés tapasztalható; örvendetes tény számunkra, hogy a Ford kishaszonjárművei iránti töretlen érdeklődés biztosította, hogy a piac visszaesését jelentősen kiküszöbölve őrizzük meg piacvezető pozíciónkat. A Ford az első negyedévben eladott 1019 haszongépjárművel továbbra is magabiztosan vezet a magyar piacon” – nyilatkozta Szamosi Viktor, a Ford Magyarország ügyvezető igazgatója.

A Ford másik komoly vonzereje – főleg haszongépjármű kategóriában - a DEKRA által tanúsított rendkívül alacsony egy kilométerre jutó költség mutatója, mely abszolút nyertessé teszi a flottamanagementtel foglalkozó cégek körében. A márka most szerezte meg a DEKRA friss, 2017-es tanúsítványát.

# # #

***A Ford Motor Company***

*A Ford Motor Company globális autóipari és mobilitási vállalat, amelynek központja a Michigan állambeli Dearborn. Az összesen mintegy 203.000 alkalmazottat foglalkoztató, világszerte 62 gyártóüzemet működtető vállalat alaptevékenysége a Ford személyautók, városi terepjárók (SUV) és haszongépjárművek, valamint a Lincoln luxusautók gyártása, értékesítése, finanszírozása és a velük kapcsolatos szolgáltatások biztosítása. Ugyanakkor a Ford lendületesen dolgozik az új lehetőségek kiaknázásán az elektromos autók, az önvezető járművek és a mobilitás területén. A vállalat a Ford Motor Credit Company révén pénzügyi szolgáltatásokat is nyújt. Amennyiben több információra van szüksége a Ford termékeiről és szolgáltatásairól, kérjük, keresse fel a* [*www.corporate.ford.com*](http://www.corporate.ford.com) *vagy a* [*www.ford.hu*](http://www.ford.hu) *honlapot.*

*A saját tulajdonú vállalatokban körülbelül 53.000 alkalmazottat, az összevont, illetve nem összevont közös vállalkozásokkal együtt pedig mintegy 68.000 embert foglalkoztató* ***Ford Európa*** *felel a Ford márkához tartozó autók gyártásáért, értékesítéséért és karbantartásáért Európa 50 piacán. A Ford Motor Credit Company mellett a Ford Európa üzleti tevékenysége magában foglalja a Ford Ügyfélszolgálat és 24 gyártóüzem (16 saját tulajdonú vagy összevont közös vállalat és 8 nem összevont közös vállalkozás) működtetését. Az első Ford autókat 1903-ban szállították Európába – ugyanabban az évben, amikor a Ford Motor Companyt alapították. Az európai gyártás 1911-ben indult meg.*

|  |  |  |
| --- | --- | --- |
| **Sajtókapcsolat:** | Györke Orsolya |  |
|  | **Ford Közép- és Kelet-**  **Európai Értékesítő Kft.**  1138 Budapest Népfürdő u. 22. |  |
|  | Tel: +36 1 2454 205 |  |
|  | email: [ogyorke@ford.com](mailto:ogyorke@ford.com) |  |